36 vakarų valstybės

**36 Vakarų valstybės** () – smulkūs miestai-valstybės, egzistavę Rytų Turkestane (dab. Kinijos Sindziango, Kirgizijos teritorijose) paskutiniaisiais amžiais pr. m. e., prieš šias šalis prijungiant prie Kinijos imperijos. Sudarė dalį besiformuojančio Šilko kelio.

## Istorija
Nuo II tūkst. pr. m. e. Rytų Turkestano teritorijoje gyveno indoeuropiečiai tocharai (kinų šaltiniuose vadinami juedži), kurių kultūros pėdsakai aptinkami kapavietėse. Žymios yra Tarimo mumijos. Nuo IV a. pr. m. e. aplink Taklamakaną formavosi daug gyvenamų oazių, kuriose tocharai sukūrė valstybingumą. Taip formavosi prekybiniai miestai valstybės, sujungti tarpusavyje prekybiniais karavanų keliais. Kai kurios jų buvo tiesiog genčių sąjungos.

Savarankiškumą jie išlaikė iki I a. pr. m. e., kuomet visi po vieną buvo prijungti prie Kinijos imperijos, ir tapo jos Vakarų teritorijų protektoratu. Dauguma valstybių nunyko iki IV a., tačiau šešios iš jų, t. y. Šanšanas (Loulano įpėdinė), Gaočangas (Dziuši įpėdinė), Janči, Šulė, Jutianas ir Čiuci, išlaikė valstybingumą iki pat VII a., kol buvo įjungtos į Tangų imperijos Ansi protektoratą.

## Sąrašas

Egzistavo įvairūs šių karalysčių sąrašai. Toliau pateikiamas seniausias aptinkamas sąrašas. Valstybių pavadinimai kiniški. Vietiniai tochariški pavadinimai nėra žinomi:
* Pietinis kelias (iš rytų į vakarus):
# Loulanas ();
# Žuočiangas (), dab. Čarklykas;
# Čiemo (), dab. Čarčianas;
# Siaojuanas (), buvo dab. Čiemo apskrityje;
# Žonglu (), buvo dab. Minfengo apskrityje;
# Jumi (), dab. Kerija – 2173 šeimų, 7251 gyventojų, 1760 karių. 180 km. į šiaurę nuo Kerijos buvo Karadong – seniausios pasaulyje budistų kapinės;
# Čiule (), buvo dab. Jutiano apskrityje;
# Jutianas (), dab. Hotanas;
# Pišanas (), dab. Guma;
# Sijė (), dab. Kargalykas;
# Šadziu (), dab. Jarkendas;
# Puli (), dab. Taškurganas;
# Inajus (), dab. Kargalikas;
# Šulė (), dab. Kašgaras;
* Šiaurinis kelias (iš rytų į vakarus):
# Kalnų karalystė ();
# Veili (), dab. Korla – turėjo 1200 šeimų, 9600 gyventojų, 2000 karių;
# Janči (), dab. Karašachras, skr.: *Agnideśa*;
# Čiuci (), dab. Kuča, skr.: *Kuchar*;
# Gumo (), dab. Aksu, skr.: *Bharuka*. 3500 šeimų, 24500 gyventojų, 4500 žmonių, galinčių kariauti;
# Vensu (), dab. Vensu apskritis;
# Veitou (), dab. Akči apskritis;
* Turfano įduba ir Džungarija:
# Dziuši, karalysčių grupė Turfano įduboje ir pietinėje Džungarijoje. Trap jų buvo Dziuši priešakinė (車師前国), Dziuši tolimoji (車師后国), Dziuši miesto (車師都尉国) ir Dziuši pilies (車師后城国) karalystės;
# Beilu () – valstybė į šiaurę nuo Turfano. Dar išskiriama Beilu tolimoji karalystė (卑陆后国);
# Vutazili () (dab. Šihedzi) – miestas-valstybė Džungarijos baseine;
# Danhuanas (), į rytus nuo dab. Urumči;
# Rytinė ir vakarinė Čiemi (), dab. Urumči;
# Pulanas (), buvo netoli Barkiolio ežero, dar išskiriama Pulano tolimoji karalystė (蒲类后国);
# Dzie karalystė (), dab. Fukangas;
# Huhu (), dab. Dabančengas;
# Vusuniai – didžiausia valstybė, genčių sąjunga Ilio slėnyje.

Vėlesniuose sąrašuose buvo minimos ir kitos karalystės, į geografiją įtraukiant Vidurinės Azijos miestus ir šalis. Tarp jų minimos:
# Dzingdziuė (), vietinių vadinta Čiadota, kartais tapatinama su Nija – pietiniame kelyje, netoli Siaojuano;
# Dzihė () – pietiniame kelyje, tarp Sijės ir Puli;
# Veisiu (), dab. Hošudas – šiauriniame kelyje, tarp Veili ir Janči;
# Juedži – tocharai, tuo metu gyvenę visame Tarimo baseine;
# Siusiunas () – dab. Kirgizijos teritorijoje, kelyje tarp Kašgaro ir Ferganos;
# Dziuandu () – dab. Kirgizijos teritorijoje, kelyje tarp Kašgaro ir Ferganos;
# Dajuanas – Ferganos slėnis dab. Kirgizijos, Uzbekijos ir Tadžikijos teritorijoje;
# Ulėjus () – miestas dab. Tadžikijos teritorijoje;
# Nandou (难兜) – tikriausiai Baltistanas;
# Taohuajus () – miestas dab. Tadžikijos teritorijoje;

## Nuorodos
Puslapis apie karalystes